b"\n_START_ARTICLE_\nMichael Michai Kitbunchu\n_START_SECTION_\nBiografia\n_START_PARAGRAPH_\nMichael Kitbunchu va n\xc3\xa9ixer a Samphran, un districte de la prov\xc3\xadncia de Nakhon Pathom, una fam\xc3\xadlia d'or\xc3\xadgens xinesos. Estudi\xc3\xa0 al seminari menor de Siracha.  Despr\xc3\xa9s estudi\xc3\xa0 a la Pontifici Ateneu Urbani\xc3\xa0 De Propaganda Fide de Roma, d'on obtingu\xc3\xa9 una llicenciatura en filosofia i teologia.  Mentre que estava a Roma va ser ordenat al presbiterat pel cardenal Gr\xc3\xa9goire-Pierre Agagianian el 20 de desembre de 1959._NEWLINE_En tornar a Tail\xc3\xa0ndia, Kitbunchu serv\xc3\xad com a vicari i despr\xc3\xa9s com a rector a Bangham i despr\xc3\xa9s a Bangkok. Tamb\xc3\xa9 serv\xc3\xad com a consultor arxidioces\xc3\xa0 i com a rector del seminari metropolit\xc3\xa0 de Bangkok entre 1965 i 1972.\n_START_SECTION_\nCarrera episcopal\n_START_PARAGRAPH_\nEl 18 de desembre de 1972, Kitbunchu va ser nomenat segon arquebisbe de Bangkok pel Papa Pau VI. Reb\xc3\xa9 la consagraci\xc3\xb3 episcopal el 3 de juny de 1973 de mans de l'arquebisbe Joseph Khiamsun Nittayo, amb els bisbes Lawrence Thienchai Samanchit i Michel-Auguste\xe2\x80\x93Marie Langer, MEP servint com a co-consagradors. Serv\xc3\xad com a President de la Confer\xc3\xa8ncia Episcopal Tailandesa en quatre ocasions: entre 1979 i 1982; entre 1985 i 1991; entre 1994 i 1997 i de nou entre el 2000 i el 2006._NEWLINE_El Papa Joan Pau II el cre\xc3\xa0 cardenal al consistori del 2 de febrer de 1983, amb el t\xc3\xadtol de cardenal prevere de S. Lorenzo in Panisperna. Va ser el primer tailand\xc3\xa8s en ingressar al Col\xc2\xb7legi cardenalici. Kitbunchu va ser un dels cardenals electors que van participar en el conclave de 2005, on s'escoll\xc3\xad el Papa Benet XVI._NEWLINE_Rebutj\xc3\xa0 celebrar misses de funeral pels traficants de drogues, dient que aquest gent \xc2\xabdestrueix la societat\xc2\xbb i realitza \xc2\xabaccions d'assassinat indirecte\xc2\xbb.  Express\xc3\xa0 a seva oposici\xc3\xb3 a l'avortament afirmant que \xc2\xabl'avortament \xc3\xa9s un gran crim, perqu\xc3\xa8 aquell que ha de protegir el nen al seu ventre esdev\xc3\xa9 qui el destrueix.\xc2\xbb_NEWLINE_Durant la crisi pol\xc3\xadtica del 2006 al seu pa\xc3\xads, Kitbunchu deman\xc3\xa0 unitat, afirmant que \xc2\xabtots els tailandesos som patriotes i volem que el pa\xc3\xads progressi i es desenvolupi en tots els camps, per\xc3\xb2 ara la crisi pol\xc3\xadtica ha destorbat i preocupat la gent\xc2\xbb Tamb\xc3\xa9 deman\xc3\xa0 als tailandesos que \xc2\xabcorregissin all\xc3\xb2 que est\xc3\xa0 malament i perdonessin els altres\xc2\xbb_NEWLINE_Des del 25 de gener de 2009, en complir els 80 anys d'edat, va perdre el dret de participar en un conclave. Kitbunchu dimit\xc3\xad del seu c\xc3\xa0rrec d'arquebisbe de Bangkok el 14 de maig de 2009. En el moment del seu retir, era el cap actiu d'una arxidi\xc3\xb2cesi de ritu llat\xc3\xad de m\xc3\xa9s edat. _NEWLINE_A m\xc3\xa9s del seu tailand\xc3\xa8s nadiu, tamb\xc3\xa9 parla angl\xc3\xa8s, itali\xc3\xa0, franc\xc3\xa8s, xin\xc3\xa8s i llat\xc3\xad."